Diari Oficial de la Generalitat Valenciana


Sumari del DOGV 3512, del 08-06-1999 (1999/5337)

RESOLUCIÓ de 19 de maig de 1999, del Servei Territorial d'Indústria i Energia a Alacant, per la qual se sotmet a informació pública l' autorització administrativa i declaració en concret d'utilitat pública de l'addenda a la xarxa de Tibi a Xixona (eixida AS-7), al terme municipal de Tibi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3512

Data del DOGV
:   08-06-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/5337


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 19 de maig de 1999, del Servei Territorial d'Indústria i Energia a Alacant, per la qual se sotmet a informació pública l' autorització administrativa i declaració en concret d'utilitat pública de l'addenda a la xarxa de Tibi a Xixona (eixida AS-7), al terme municipal de Tibi. [1999/M5337]
  
Als efectes previstos en l'article 9 del Decret 2.617/1966, sobre normes per a atorgament d'autorització administrativa en matèria d'instal·lacions elèctriques, de 10 d'octubre (BOE de 24 d'octubre de 1966), i en l'article 53 de la Llei 54/1997, de 27 de novembre, del Sector Elèctric (BOE 28 de novembre de 1997), se sotmet a informació pública la instal·lació elèctrica les característiques principals de la qual són:
  
a) Peticionari: Enagas, SA, amb domicili social en l'avinguda d'América, número 38, 28820 Madrid.
  
b) Lloc on s'establirà la instal·lació: província d'Alacant. Terme municipal de Tibi.
  
c) Finalitat de la instal·lació: línia aèria d'energia elèctrica a la tensió de 3x380/220 V, que té per objecte proveir d'energia elèctrica l'estació de regulació i mesura que s'instal·larà en la posició 15-24 del gasoducte València-Alacant, que és punt de partida de la xarxa de Tibi a Xixona (eixida AS-7).
  
d) Característiques principals:
  
Tensió: 3x380/220 V.
  
Longitud: 250 metres aproximadament.
  
Origen: la línia elèctrica té el seu origen en el C.T.I. de Vañol, existent al costat del camí del Pla del terme municipal de Tibi.
  
Final: posició 15-23 del gasoducte València-Alacant.
  
e) Pressupost: dos milions set-centes dotze mil pessetes (2.712.000 PTA).
  
El titular ha sol·licitat sobre les finques descrites en la relació annexa, servitud de pas aèria d'energia elèctrica que comprén, a més a més del vol sobre el predi servent, l'establiment de pals, torres o suports fixos per a la sustentació de cables conductors d'energia.
  
Cosa que es fa pública perquè siga coneguda per tota la gent i especialment pels propietaris de terrenys i els altres titulars afectats per l'esmentat projecte, la relació dels quals s'inclou al final d'este anunci, perquè puga ser examinat el projecte de la instal·lació en este Servei Territorial d'Indústria i Energia d'Alacant, situat al carrer de Churruca, 29, 03523 Alacant, i perquè puguen formular-se, en doble exemplar, les al·legacions que es consideren oportunes en el termini de 30 dies hàbils, comptats a partir de l'endemà de la publicació d'este anunci.